እቲ ትኽክለኛ ሰዓት... መስራቲት ኣብ ኣሜሪካ ዝመደብሩ ወሃቢ ስልጠናታት ኣኼባ ዝኾነ ኩባኒያ ኤልሲ ኬት፡ ምርጫ ሰዓት ኣኼባ ሰባት ዝፈላለ'ኳ እንተኾነ፡ መጽናዕታት ግን ገለ ሰዓታት ነቲ ዝሓዝካዮ ሸቶ ንክተዐውት ይሕግዙ'ዮም ይብሉ ትብል። "ስነ ሞጎታዊ ኣተሓሳስባ ዝሓቱ ንጥፈታት፡ ሰባት ምስ ህንጥውነቶምን ብሩህ ኣእምሮኦምን ከለው ኣብ ሰዓታት ንጉሆ ክግበሩ ኣለዎም" ትብል። "እቲ መዓልቲ ክውዳእ እንትብል ዘሎ ግዘ፡ ኣብ ንጉሆ ዝነበረና ጉልበት ናብ ምውዳእ ገጹ ዝኸደሉ ብምኻኑ፡ እዚ ሰዓት ንምስትንታን እምበር ንኣኼባ ዝኸውን ሰዓት ዘይምኻኑ ክንፈልጥ ይግባእ" ኢላ። ኣኼባታት "ኣብ ዝሞተ ሰዓት" ብፍላይ ድማ ድሕሪ ምሳሕ ክካየዱ ከም ዘይብሎም ድማ ትሕብር። በዓል ሞያ ባህሊ ስራሕ ቦታን ጸሓፍን ጁዲ ጀምስ፡ ትኽክለኛ ሰዓት ኣኼባ "ንሕና ካብ እንሓስቦ ዝወሓደ'ዩ" እንትብል፡ ንሓደ ኣኼባ ኣድላዪ ዝኾነ ነገር እቲ ዝውድአሉ ሰዓት ብዝግባእ ኣረጋጊጽካ ምጅማር'ዩ በሃሊ'ዩ። "ኣብ ኣኼባ፡ ደኺምና ዘይኮነስ፡ ሰልቺዩና ድቃስ ክመጽአና ይኽእል'ዩ"። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, እኹል ድቃስ ዕድመ የንውሕ'ዩ!
